
الحسن الحافي 

تلخيصة: ف هاذ التوليفة حاولت نتكلم اعلى علاقة الدريا (5016006©5 19) باللسان او 
ضرورة تدول الدريا بالسان الحي اديال المجتمع» شرط لا بد منو باش يتحقق التحضر. 


1- مقدمه 

اليوم مفكرين او مكياسة ف المجتمعات اديال العرب اغلبهم ابعاد اعلى المجال اديال الدريات 
كيحاربوا للأسف أي توطين للدرية بالمجتمع بوعي او بيغير وعي» كيروجوا لنقاش مغلوط 
لهاذ الغاية» ماستاغلين الماتاهجّايت او الجهل اديال اغلبية الناس ف المجتمع بهاذ القضية. ف 
كل الرّييّات او التحاليل اللي كيقدموا للمجتمع كيطرحوا إشكالات وهمية كتعلق بياش من لسان 
ايخص تدريس الدريات» ثم كيوضعوا قودام الراي العام اكالثة اديال الخيارات من غيرهم ما 
كاين والو. اللول؛ العربية اديال موضرء الجاوج الفرنساوية اديال افرانسا او الثالث النكليزية 
اديال ميريكان. كيتناقشوا فيهم مرة مرة ف الصالونات اوكيتعايروا ف اغلب لوقات ملي 
ايكونوا قودام الاتباع. ف هاذ المقارعة كتطغى بالطبع الايديولوجيةء اللي كيدافعوا اعلى 
العربية اديال موضر كيرتاكزوا فيها اعلى الخوف اعلى الهوية او ماضي كيصوروه بأنه كان 
ازمان اديال المجد او العظمةء او إوا كيخونوا المدافعين اعلى الفرناسوية او كيتّاهموهم 
بالتحالف امع الاستعمار او باغيين يقضيوا اعلى الدين او الملّة» بينما هاذ التوالي كيشوفوا 
اللسان لفرانساوي لسان درية افرض راسو هاذي قرون او ساهم بشكل اكبير ف عصر لنوار 
اوزيادة اعلى هاذ الشي كتربطنا بهاذ العالم الفركوفوني مصالح اقتصادية اكبيرة عندها تاثير 
اكبير اعلى التوازن أو الاستقرار اديال المجتمع او التعليم بهاذ اللسان يمكن يسمح للمغاربة 
يتمكنوا من الدريات او الصناعة المعاصرة إلى اقراوا به أو إوا ايحققوا احلامهم اوايديروا 
لباس ف المجتمع. أما اللي كيدافعوا اعاى النگليزية فهما غالبا من انصار عربية موضر اللي 
كيميلوا للمناظرة اكثر من المعيور او المواجهة او اللي كذلك ف الداخل اديالهم ما مقتانعينش 
بالقدرة اديال العربية اديال موضر باش اتواكب التطور اديال هاذ العصرء غرضهم الأساسي 
هو ايضعفوا القوة اديال الفركوفونية» فكيبرروا القناعة اديالهم بأن اللسان اديال النكليز هو 
لسان الدريا العالمية. ف وسط هاذ الصراع» اللي عامة لمغاربة ما كيفهموا منو غى الخطبة 
اللي كتهدد ولا كتشهي» الواحد كيتساول واش فعلا لسان لمغاربة اللي قايم بذاتو ما صالحش 
او ما يمكن تتوطن الدريا إلا بلسان اجنبي ولا لسان ميت؟ فواش تعليم الدريا يقتضي هاذ 
الشرط اديال اللسان بهاذ الشكل؟ الجواب هو لاء الدريا هي ادراك انسانى كوني او يمكن لأي 
لسان» بشرط ايكون اللسان المتداول؛ لسان حي قادرين امواليه يغنيوه اوايطوروه حسب الحاجة 
ادیالهم» وخی ياخدوا من اللسون لخرى ما يحتاجوه ابلا عقدة ابلا خوف باش يبقاوا امسايرين 
العصر اديالهم. هاذ الشي اللي غادي انحاول نشرح ف هاذ التوليفة. 


2- الدريا غايتها الصناعة 
هاذ الحقيقة ثابتة اعلى ما فات من العصورء ف كل الحضارات إلآ أو كان الهدف من الدريا 
هو الاستجابة لحاجيات التحضر أو الأمن أو الاستقرار. ف بن خلدون من العباقرة المسلمين 
اللي انتبهوا لهاذ المسألة» كيكول ف المقدمة ف الباب سطاش اللي امعانثوان :" في أن الصنائع 
لابد لها من العلم" (كيقصد بالعلم الشي اللي كنسميه أنا الدرياء العلم بالنسبة ليا هو كيقتاصر 
اعلى اللاهوت) (1): 
"إعلم أن الصناعة هي ملكة في أمر عملي فكري و بكونه عملياً هو جسماني محسوس" 
ثم كيكول: 
"و لهذا تجد الصنائع في الأمصار الصغيرة ناقصة و لا يوجد منها إلا البسيط فإذا تزايدت 
حضارتها و دعت أمور الترف فيها إلى استعمال الصنائع خرجت (كيعني الملكة) من القوة 
إلى الفعل." 
"و تنقسم الصنائع أيضاً إلى ما يختص بأمر المعاش ضرورياً كان أو غير ضروري و إلى ما 
يختص بالأفكار التي هي خاصية الإنسان من العلوم و الصنائع و السياسة. و من الأول 
الحياكة و الجزارة و النجارة و الحدادة و أمثالها. و من الثاني الوراقة و هي معاناة الكتب 
بالانتساخ و التخليد و الغناء والشعر و تعليم العلم و أمثال ذلك. و من الثالث الجندية و 
أمثالها. " 
من خلال هاذ النصوص كيبين ابن خلدون بأن الصناعة لابد لها من الدرياء أو هاذ الصناعة 
كتطور او كتزدهر كل ما كان التحضر اكبيرء الشي اللي كيخلّي تعليم الدريات هو كذلك من 
هاذ الصنايع أو من أجل هاذ الصنايع. حيث كيأكد ف الفصل الثالث من الباب السادس "في أن 
العلوم إنما تكثر حيث يكثر العمران و تعظم الحضارة": 
"والسبب في ذلك أن تعليم العلم كما قدمناه من جملة الصنائع. و قد كنا قدمنا أن الصنائع 
إنما تكثر في الأمصار و على نسبة عمرانها في الكثرة و القلة و الحضارة و الترف تكون 
نسبة الصنائع في الجودة و الكثرة لأنه أمر زائد على المعاش. فمتى فضلت أعمال أهل 
العمران عن معاشهم انصرفت إلى ما وراء المعاش من التصرف في خاصية الإنسان و هي 
العلوم و الصنائع" 
ف هاذ الراي اديال ابن خلدون ما دخلش نوع اللسان اللي ايخص كشرط لانتشار الصنايع او 
تعليم الدريات» السبب هو انه اهنا كيتكلم كديراوي بتجرد من أي أيديولوجية» حيث ف هاذ 
الإطار اللسان هو معطي او امر واقع هو اللسان المتداول اديال الامصار. 


ف العضر اناا الوم ما لقان قي ايلاد مقطورة ف الدريا ناشي امطورة ف الصتاعة: 
أى اشحال. ما كانت السياسة اتال هاذ اللاك كت اد الارقياط اتال ما كان التطور 
التكنولوجي ف الطليعة او كان الاقتصاد اديالها مزداهر او امتالكت اسبايب القوة او 
الاستقرار. ف هاذ المعنى كيكول العرفاوي الأمريكي إدوار تيلر ( مأدء3006/1 531/304 ها 
Teller‏ dwardع)‏ "الدريا اديال اليوم هي التيكنولوجيا اديال غذا" ( The science of‏ 
»)today is the technology of tomorrow‏ او المقصود بالدريا اهنا هي الدريا بكل 
المجالات اديالهاء فيمكن مجال معين يلقى التطبيق مباشرة» أو مجال آخر ما نعرفوش لمن 


يصلح ف التطبيق اديالو ف هاذ الوقت» يقدر ايكون عندو تطبيقات اعظيمة ف المستقبلء 
ابحال مثلا نظرية الأعداد اللْوْلِيّة (ومء ممعم وما" هم ءه|) اللي كانت معروفة من وقت 
اليونان قرون اقبل الميلاد اديال المسيح او كانت كتعتبر رياضة ذهنية عند ديراوة اديال 
الرياضيات اعلى طول اكثر من 2000 عام حتى جا عصر الرقموية ( باك عمغ”! 
©6100 مانام) او صبحت لهاذ الأعداد تطبيقات اعظيمة ف تبادل المعلومات اغلَبُعد بأمانء 
فلو كان ماشي هاذ الأعداد ما عمر يقدر الواحد يتصرف ف افلوسو بالبطاقة البنكاوية بأمان. 


3- تعليم الدريا صنعة ما كتتقنهاش المجتمعات اديال لعرب 
بما أن الدريا غايتها الصناعة» أو بما أن هاذ الصناعة انتقلت اعلى منّ العصور بفعل التطور 
الحضاري من البساطة للتعقد الكبير» فتعليم الدريا انتاقل حتى هو من كونها تتكتاسب بممارسة 
الصناعة لكونها تتكتاسب بالتعليم او اصبح إوا تعليم الدريا صنعة. أو بفعل هاذ العلاقة الجدلية 
بين الصناعة او تعليم الدريا اصبح التأثير بيناتهم متبادل» فكلما كان تعليم الدريا متطور كلما 
كانت الصناعة متطورة او كلما اتطورت هاذ الصناعة إلا او انعاكس هاذ التطور اعلى محتوى 
هاذ التعليم او المناهج او الوسايل اديالو او افرز إوا تطور حضاري او كيساوي (يعني 
بالمصطلح اللي كيتسعمل اليوم: ثقافي) اجديد. فاشحال اما أتمكن المجتمع من هاذ الترابط او 
استوعبوا اشحال ما اقدر ايجاوب اعلى كل الاكراهات اللي توقف ف وجه الاستقرار او التقدم 
الحضاري اديالو. اليوم هاذ الغاية اتجاوزت حتى حدود المجتمع او صبحت كونية تهدف 
لتحضر العالم او استقرارو او الحفاظ اعلى التوازنات اللي فيه» منها بالخصوص الحفاظ اعلى 
البيئة» السلم ف العالم» الصحة العالميةء الأمن الغذاوي او استكشاف الفضا او غيرهم» باش 
تقدر تستامر الحياة فوق هاذ الكوكب. 
فإلى كان هاذ هو تعليم الدريا او هاذي هي الغاية اديالو كما فصلها العرفاوي ابن خلدون هاذي 
اكثر من ست اقرون» اعلاش ما قدرتش المجتمعات العربية تخرج من هاذ الواقع اللي يمنعها 
من التقدم او التحضر؟ او مازال تعليم الدريات فيها شبه منعادم او ما عندو أهمية ف السياسات 
العمومية. هاذ القضية اتناولها ابن خلدون كذلك او بيّن من خلالها أن عقلية العرب او اكياستهم: 
خاصة القبايل اللي كانت امهيمنة اعلى هاذ المجتمعات» كانت تحتاقر الصنايع او منها التعليم 
حيث كان الْهَمُ اديالهم هو السيادة او الحكمء بينما كان ايبان ليهم أن هاذ الصنايع هي اديال 
المعيشة فقط او ما عندها تأثير اعلى السيادة او الحكم. ف هاذ المعنى كيكول ف المقدمة: 
"و أما العرب الذين أدركوا هذه الحضارة و سوقها و خرجوا إليها عن البداوة فشغلتهم 
الرئاسة في الدولة العباسية و ما دفعوا إليه من القيام بالملك عن القيام بالعلم. و النظر فيهء 
فإنهم كانوا أهل الدولة وحاميتها و أولي سياستها مع ما يلحقهم من الأنفة عن انتحال العلم 
حينئذ بما صار من جملة الصنائع. و الرؤساء أبدا يستنكفون عن الصنائع و المهن و ما يجر 
إليها و دفعوا ذلك إلى من قام به من العجم والمولدين" 
فكانت كما بين ابن خلدون ف هاذ النص هاذ الحرفة من اختصاص العجم اللي هما بطبيعة 
الحال الفرس او الترك او غيرهم ف الشرق او المولدين اللي هما السكان الأصليين اديال 
الأندلس من أوروبيين او أمازيغ ف الغرب. 
ثم كيبن ف نفس الاتجاه ان الناس اللي كيحترفوا هاذ الحرفة اديال التعليم هما من المستضعفين» 
او أن محاولتهم لتغيير الواقع هي وهم ف إطار الدولة اللي ف نظرو كتقوم اعلى العصبية: 


"أن التعليم لهذا العهد من جملة الصنائع المعاشية البعيدة من اعتزاز أهل العصبية و المعلم 
مستضعف مسكين منقطع الجذم فيتشوف الكثير من المستضعفين أهل الحرف و الصنائع 
المعاشية إلى نيل الرتب التي ليسوا لها بأهل و يعدونها من الممكنات لهم فتذهب بهم وساوس 
المطامع و ربما انقطع حبلها من أيديهم فسقطوا في مهواة الهلكة و التلف و لا يعلمون 
استحالتها في حقهم و أنهم أهل حرف و صنائع للمعاش" 

هاذ الكلام اديال ابن خلدون كينطابق مازال اعلى الواقع الحالي اديال المجتمعات العربية. 
فإشكالية اصلاح التعليم او تعليم الدريات بالخصوص ماشي مشكل سياسات ولكن مشكل علقية 
او كياسة متجذرة من هاذي اقرون كتقاوم تعليم يخلق التحضر او التقدم باعتبار أنه كيأثر اعلى 
المجتمع او ايغير البنيات التقليدية اديالو او يدفعها باش اتكون تتطور او تتأقلم امع الواقع او 
المحيط, 

ف مقابل هاذ المقاومة لتعليم الدّرْياتء آمنوا العرب فقط بالتعليم الديني اللي هو عبارة اعلى 
تبليغ خبري ماشي تعليم صناعيء يعني الدعوة الدينية» الشي اللي خلى المجتمع يبقى تقليدي 
عتيق او امنع أي تحضر ايأدي للتطور اللي يمكن ينتج اعليه تحول ف العقلية او الكياسة اديال 
العرب المبنية اعلى العصبية القبلية. هاذ الشي كذلك انتباه ليه ابن خلدون هاذي ازمان حيث 
ايكول ف المقدمة (1): 

"أن التعليم صدر الإسلام والدولتين لم يكن كذلك و لم يكن العلم بالجملة صناعة إنما كان نقلاً 
لما سمع من الشارع و تعليماً لما جهل من الذين على جهة البلاغ فكان أهل الأنساب و 
العصبة الذين قاموا بالملة ثم الذين يعلمون كتاب الله و سنة نبيه صلى الله عليه و سلم على 
معنى التبليغ الخبري لا على وجه التعليم الصناعي" 

هاذ العقلية أو الكياسة تجاه الصناعة ولات كتشكل حاجز نفسي اكبير ف المجتمع» حيث مازال 
كيتعتابر الصنايعي ولا رجل التعليم كينتاميوا لفئة اجتماعية ما عندها قيمة» أو ما تلقى حتى 
واحد من هاذ الفئات راضي او عاجبتو المكانة الاجتماعية اديالو وخي عندو لفلوس او عايش 
لا باس اعليه. أو بدل الوعي بهاذ البلوكاج الكيساوي او العمل اعلى تجاوزو من أجل التنمية؛ 
كيتم تكريس هاذ الواقع بإفراغ هاذ التعليم من أي قوة يمكن اتخليه يتطور لمستوى يعطي 
تحضر او استقرار. اخطر سياسة ف هاذ الاتجاه هي الدّسّان اديال هاذ البلوكاج الكيساوي او 
النفسي او تدويخ العامة بطرح إشكالات وهمية أو اعلى راسها السؤال اديال اللسان (اللغة) 
اللي ايخص يتمارس بيه هاذ التعليم. 


4- الدريا هي وعي أو إدراك للحقيقة مبنيين اعلى أسس كونية 


كيتم اليوم ف المجتمع اديالنا الترويج لفكرة مغلوطة من طرف قوى كتقاوم التحضر او التقدم» 
كتوضع فيها عملية توطين أو تعليم الدريات ف أزمة غياب اللسان عند المغاربة او بالتالي 
كتوهم الناس بأن الدريا عندها لسان اديالها من بين اللسون اللي كاينة ف العالم» هو لسان 
الدرياء ابلا به ما يمكنش الدريا تنتاشر ف هاذ لبلادء او من هاذ الباب كيشرعنوا لصراعات 
وهمية بين الأنصار اديال هاذ اللسان ولا هاذا بمبررات ابعيدة اعلى أي منهاج ديرياوي؛: 
مبررات ف الغالب مغالطات او معلومات ماشي اصحيحة او تزييف للحقيقة. اللي كيغبن اكثر 


هو ان هاذ القوى كتجر امُّعها عدد من المكياسة ف الغالب ما كيعرفوش اشنو هي الدريا او 
كيحرك الميولات اديالهم التكوين الأدبي اللي اتلاقاوه او العاطفة المنكوبة اكثر من لقياس. 
لوكان الواحد يرجع ايقلب ف التاريخ اديال الإنسانية ملي ابدات الكتابة» أو حتى منقبل» غادي 
يفهم بأنه فاتت حضارات اكبيرة عرفت فيها الدريات ازدهار اكبير من الصين القديمة» الهندء 
مصرء قرطاجة:» اليونان» المايا او الأنكا او غيرهم. من المؤكد أن الدريا كانت كتمارس ف 
هاذ الحضارات باللسون الحية اديال هاذ الشعوبء أو كانت كذلك الحقيقة الدريوية او الشي 
اللي كينتج اعليها من تطبيقات كتكٌطع هاذ اللسون او تنتاقل بالفوقي ف الزمن الواحد بين 
المجتمعات بتنوع اللسون اديالهاء او تنتاقل كذلك بالعمودي عبر الزمن من حضارة ماتت 
لحضارة اجديدة باستقلال اعلى اللسان. هاذ الحقيقة هى اللى خلات الدريا كتتطور بدون توقف 
او الإنسانية محكوم اعليها حتمية التطور الحضاري المتواصل ابلا توقف او لا ركود. اهنا 
لابد ما انشير أن الايديولوجية اللي كتروج ف الغرب بأن ما بين بداية عصر النهضة 
الأوووباوية اللى:اعطات الحضنارة الخالية اللى هما ف المركز ‏ اذنالها أو ما بين اغيؤر خضنارة 
اليونان اللي كيستمدوا منها جذور هاذ النهضة» اللي كيتجاوز الف عام؛ كان الركود الحضاري» 
ما كترتاكزش اعلى أي حقيقة موضوعية. اد التطور اديال الذريا ف الذاويى كراكه حقيقة أن 
الذريا ها كتمسهان اة : لسان امعين ولكن كترتكز اعلى مبادئ كونية مشتركة ف الفكر 
الإنساني كتسمح لأي أنسان يفهم الواقع او يفهم المحيط اديالو او يوصل لنفس النتيجة مهما 
كانت الحضارة اللي كينتمي ليها او اللسان اللي كيعبر به. 

هاذ الحقيقة كيعرفها كل من اكتاسب ملكة الدريا او اعرف المبادئ اديالها. هاذ الشى انتابهوا 
ليه الناس اديال الدريا:من بكري اف ابن خلدون: ف"التضوصن اللى اذكرت ف الفصول اللئ 
منقبل» كيربط الدريا او التعليم بالتحضر او التحضر ما يمكن ايكون إلا باللسان المتداول اديال 
المجتمع المعني بهاذ التحضركما اذكرت منقبل» هاذ المسالة كيأكدها حيث ايكول كذلك ف 
المقدمة (1) : 

"و ذلك أن الحذق في العلم و التفنن فيه و الاستيلاء عليه إنما هو بحصول ملكة في الإحاطة 
بمبادئه و قواعده و الوقوف على مسائله و استنباط فروعه من أصوله. و ما لم تحصل هذه 
الملكة لم يكن الحذق في ذلك الفن المتناول حاصلاً". 

كذلك أبو حامد الغزالي ف "الإملاء في إشكالات الأحياء" كيلاحظ بأن الحقيقة الدريوية 
مستاقلة اعلى اللسان او انها مرتابطة بالبصيرة السليمة أو أن تحويلها للسان ما هي إلا ترجمة 
للناس اللي ما قدروش يوصلوا ليهاء يعني أن اللسان كيجي ف المرحلة اديال التعليم لنقل 
المعلوم أو النشر اديالو» حيث ايكول (2): 

"و أما الصنف الثالث و الرابع فهم أرباب البصائر السليمة الذين نظروا بها إلى أنفسهم ثم 
إلى سائر أنواع المخلوقات فتأملوها فرأوا على كل منها خطا منطبعا فيها ليس بعربي ولا 
سرياني و لا عبراني و لا غير ذلك من أجناس الخطوطء فبادر على قراءة من لم يستعجم 
عليه و تعلمه منهم من استعجم عليه" 

اهنا ملاحظة ف غاية الأهمية حطها حجة الإسلام أبو حامد E‏ 
ليها المسلمين ف هاذ النص» كتعلق بتقريرو أن هاذ الحقيقة مكتوبة بخط مختالف اعلى كل 
الخطوط او الرموز اللي كتمثل اللسون المتداولة بمعنى ان للدرية لسانها الكوني. هاذ 
الملاحظة هي اللي استوعبها منبعد مؤسس الدريا المعاصرة؛ العرفاوي الطلياني گاليلي او 


عه ونان ققدية د قنافة لدو انا اناه بالنتعتيويسى ی ا ا 
الشهير اديالو اللي گال فيه (3): 


« La philosophie est écrite dans cet immense livre qui se tient toujours ouvert devant 
nos yeux, je veux dire Univers, mais on ne peut le comprendre si on ne sٌ’applique 
d’abord ã en comprendre la langue et ã connaître les caractères avec lesquels il est écrit. 
Il est écrit dans la langue mathématique et ses caractères sont des triangles, des cercles 
et autres figures géométriques, sans le moyen desquels il est humainement impossible 
d'en comprendre un mot. Sans eux, c’est une errance vaine dans un labyrinthe 


obscur. »‏ 
اللي الترجمة اديالها باللسان المغربي : 
"الفلسفة مكتوبة ف هاد الكتاب الهايل اللي ديما مفتوح قدام عينيناء ابغيت انكول الكون, 
ولكن ما نقدروش نفهموه إلى ما اتدربناش بعدا نفهموا اللسان او نعرفوا الحروف اللي راه 
مكتوب بيهم. راه مكتوب باللسان اديال الرياضيات أو الرموز اديالو هما المثلثات» الدواور 
أو اشكالات هندسية أخرى» ابلا هاذ الوسيلة راه مستحيل أي إنسان يفهم فيه كلمة وحدة. 
ابلا بيهم» راه ضلال ف الخسران ف متاهة كحلة" 
هاذ الإعلان شكل تحول او منعرج حاسم ف تاريخ أوروبا المعاصرة او رجع الثقة للشعوب 
اديالها اللى كانت تحت تسلط الكنيسة اللى كانت كتشوف بأن المعرفة ما يمكن اتكتاسب إلا 
لفان الق المت الى الل خلس الدويا او اتسر فة تاشر فت :كل هاذ القازة بلسو ناتا 
المحلية او انتاشر التعليم الصناعي او ما عمر كان اللسان خلال عصر النهضة حاجز لانتقال 
الدريا بين هاذ الشعوب بل حقق تراكم ما عمر حققتوا البشرية ملي ابدات الحضارة»ء فازداهروا 
التواليف او الترجمة لدرجة اكتشاف المطبعة» او اتنقلوا ديراوا من ابلاد لبلاد لتقديم المعرفة 
اديالهم او الاكتشافات اديالهم او للتعليم او المناظرة. 
فلو كان ماشي هاذ الحقيقة ما كانش اتكون الدريا كونية او اتشكل تراكم لصالح البشرية من 
بداية انفصال الإنسان اعلى مجتمع الحيوان. فكل الحضارات كما بينت كانت الدريا كتمارس 
فيها باللسان اللي كيهدر بيه المجتمع او كيتواصل به. فتقرضت هاذ اللسون ولكن الدريا 
واصلت التطور اديالها بلسون اجديدة حية او اميّسْرة. حتى انه يقدر الواحد ايوكّد بأن انحطاط 
هاذ الحضارات كان بسبب موت اللسون الأصلية اللي كانت وسيلة تعليم هاذ الدريات الشي 
اللي أدى لعدم القدر: : اعلى استمر ار التو طين اديالها باللسو الحديذة الحنة او اتعكاين هاذ 


5- توطين الدريا ما يمكن ايكون غي باللسان الحي اديال المجتمع: 


لو ارجعنا لكلام ابن خلدون اللي اذكرت منقبل» فهو كما لاحظت ما التفتش للسان كشرط باش 
تزدهر هاذ الصناعات أو إنما اربطها بالتحضرء او التحضر هو مجهود جماعي او حصول 
اديال المساهمة اديال كل فرد ف المجتمع. كذلك ف النص ادیال گاليلي الفوقاني» كيبان بأن 
هاذ الدرياوي كان واعي بأن الدريا مايمكنش يستولي اعليها شي لسان كيف ما كان» فهي 
عندها لسانها اللي يمكن يستوعبو أي لسان حيء بينما ما يقدرش لسان ميت ايواكب التطور 
اديالهاء لسان الدريا هو بمثابة لحبل ولا القنطرة اللي كتربط اللسون الحية» حيث عبر التاريخ 
ذايها كتفي اللسود ك كد تخا يكن لطا إن ك ولا خوت حت المضلعة 


كتفرض هاذ المسالة. هاذ القناعة هي اللي دفعاتو باش يكتب واحد من اشهر الكتوبا ف تاريخ 
الدريا "حوار اعلى المنظومات الكبيرة اديال الكون بجوج" ف 1632م اللي انتاقد فيه نظام 
ابطوليمي باللسان الطلياني اللي كان ماشي معترف به ف وقتو كلسان درية. 

فت كل المجمعات يمافيها الات النتكلفة فيها ص اعات عتيقة: كسميو ها عند الصتاعة 
التقليدية للأسف (*)» كتمارس او كيتم التعليم اديالها او كتوارث بدون حاجة حتى للمدرسة و 
إنما فقط ف الورشة. هاذ الصنايع واممووفادرية وخى اليوم كيبان عندنا ابسيط او كيمارسوه 
ناس من العامة» فهو ف الدول المتقدمة مجال اديال الابداع او اديال تطبيق الأبحاث الدريوية 
المتطورة او منو خرجوا معظم الشركات العملاقة او اللي ولات عالمية. هاذ الصنايع 
كيتمارسوا بلسان التواصل اديال المجتمع ماشي بشي لسان آخرء فالواحد ما يتخيلش شي انهار 
يدخل عند شي امعلم نجار ولا سدور ولا صياغ ولا أي احرايفي امعلم ف الورشة اديالو او 
يلقاه يتعافر امع شي مِنْعَلم ايورّيه كيفاش يكتاسب المهارة اديال الحرفة او يتقنها باللسان 
الطبيعي اديال التواصل اليومي أو ايكول ليه: "احبس السي محمد آش كتدير؟ ايخصك اتعلمو 
بلسان قريش ولا لسان افرانسا و لسان الدريا العالمي "! أكيد إلى كان هاذ المعلم ما ف انهاروش 
غادي ايْشيّر اعليه بشي امطيرقة ولا بشي مفتاح. ... حيث غادي يفهم بأن الهدرة ابحال هذي 
ما هي إلا تضياع للوقت او حيلة باش ايضيع الصنعة او ايضيع الرزق اديالو امعاها. 

فتعليم الدريات» إلى راه يندار اليوم ف المجتمعات المعاصرة ف المدرسة فعلحقاش كما 
اذكرت الصنايع اللي ف الحضارة المعاصرة اكثار او امنوعين اوامعقدين او كيتطلبوا معرفة 
او درية امعقدين» الشي اللي انتج اعليه تعليم امعقد أو كيتطلب إمكانيات أو كفاءات عالية أو 
ايخص يتوفر لكل الناس باش الجميع ايشارك ف مسلسل التحضر المنشود. هاذ الهدف ما يمكن 
يتحقق إلا بتعليم هاذ الدريات بلسان المجتمع الحي اللي هو لسان التواصل اديال كل افراد 
المجتمع ف الدار او ف المدرسة او ف الصالونات او المؤسسات او ف الزنقة» ماشي بشي 
لسان آخور كان ميت ولا أجنبي ولا حتى عالمي» لأنه ف هاذ الحالة إلى اتبناها شي مجتمع 
النتيجة غادي اتكون الجمود او المحاصرة اديال أي محاولة اديال التحضرالشي اللي غادي 
ايغرق المجتمع ف التخلف او عدم القدرة اعلى مسايرة العصر. ف اليوم ف كل المجتمعات 
اللي كتخدم اعلى جال التقدم او التحضر كتمارس التعليم اديال الدريات بلسانها الحيء او 
المدرسة فيها ماشي عالم منعازل ولكن كيتداول فيه نفس اللسان اللي كيتدوال ف الدار او ف 
الزنقة او ف الشنطيء او ما كيفكروش تماماء ف مرحلة تملك أصول او مبادئ المعرفة او 
الدرياء انهم ايقريوا باي لسان من غير لسان المّاين» فف أوروبا كل دولة كتقري بلسانهاء ف 
روسياء ف الصين او ف غيرهمء او كل هاذ الشعوب كتساهم بشكل اكبير ف تطور الدريات 
او الصنايع او التيكنولوجيا او عندها دور اكبير ف التحضر العالمي. هاذ الواقع كينفي انه 
ايكون كاين لسان اديال الدريا عالمي. المقصود بلسان عالمي للدرية ف هاذ العهد اللي 
كنعيشوه» اللي كيمثلوا اللسان الإنگليزي» هو أنه لسان فقط كيسهل انتقال الإنجازات الدريوية 
(5): : هاذ الترجمة من بين الأمثلة اديال فشل استعمال لسان ميت ف المدرسة حيث اللسان 
الميت ما يسمحش بالابتكار ف الترجمة ولا التكيف او التوسع ولكن فقط بتلصاق الشي اللي 
موجود ف الهيكل اديالو. 





بين المجتمعات اللي لسونها مختالفة لكونو لسان حي او المجتمعات اللي كتهدر بيه كتساهم 
بشكل اكبير ف التطور الدريويء إوا بدل ما كل مجتمع ايدير مجهود اكبير او ينفق ميزانيات 
باش ايترجم للسان اديالو كل اجديد ف كل مجالات الدريا او الصناعة او كل شان من شيان 
الحضارةء احسن اتكون عندو نخبة كتتقن هاذ اللسان باش اتكون قادرة اتواكب الجديد اللي 
كيتّنشر ف العالم» او مادام أن المصلحة ف هاذ الباب هي مشتركة بين شعوب العالم فحتى هما 
ملي يكتاشفوا الجديد ف المجلالت اديالهم ايخص اينشروه للعالم بهاذ اللسان باش يسهال 
الانتشار اديالو اعلى مستوى العالم» ولكن ف نفس الوقت ايخص ايكونوا قادرين باش ايخليوا 
المجتمع اديالهم مطالع اعلة اشنوا كيدور ف العالم بالتعليم او التوليف او الترجمة عند 
الضرورة» باش اتحقق الفايدة لصالح التحضر. ف هاذ الاتجاه هاذ اللسان العالمي مفيدء أو كل 
لسان آخر حي» ف مرحلة ما بعد التمكن من الأسس او المبادئ اديال التفكير الدريوي بلسان 
لمّاينء ماشي من البداية كشرط باش ايتم تعليم الدريا. فاللسان العالمي إوا هو لمرونة التواصل 
بين الأمم اوتكاتف الجهودات باش اتعم المعرفة اعلى مستوى العالم» او لهاذ الشي كيصلح 
للكتابة او التوليف لهاذ الغاية ماشي لكتابة المقررات المدرسية» فمادام حي فهو كيدفع التحضر 
باش ايكون بسرعة اكبيرة بين الأمم حيث كل مجتمع كيتطلع للتحضر كيستوعب بالزربة الشي 
اللي كيروج من معرفة اجديدة باش يستافد بيها. 


6- التوليف إلى كان بلسان ميت كيقتل التحضر 


بما أن التعليم اديال الدريا وى صناعةء فهو محتاج للتوليف باش اتوفر المراجع للمتعلمين من 
جيه» او باش يتوثق الإنتاج المعرفي او ينتاشر بين المجتمعات المتحضرة او يدفع التحضر 
بشكل عام دايما لقوذام. فالتوليف ف هاذ المجال كان دايما كيكون بلسان المجتمع اللي كيتواصل 
بيه ف حياتو اليومية» أو انتشار المعرفة بين المجتمعات اللي اللسون اديالها مختالفة كيتم 
بالترجمة. التوليف بغير هاذ الطريقة كيمنع التحضر او انتشار المعرفة او الابتكار بين افراد 
المجتمع خاصة إلى كان متعلق بالمراجع للمتعلمين او بتوطين الدريا. التاريخ كيثبت هاذ 
المسالة» فملّي كيتم التحوا ج للسان ماشي متداول ف الواقعء كينهار مسلسل التحضر أو يتقوى 
الواقع اديال الانحطاط. من بين الأمثلة اللي كتعكس هاذ المسارء استعمال العربية اديال قريش 
عند المسلمين» خاصة لعرب» أو اللاتينية اديال الرومان عند المسيحيين» خاصة ف أوروباء 
ف القرون الوسطىء فف الحالات بجوج ما كانش شي مجتمع من المجتمعات اللي كانت مصدر 
اديال هاذ التواليف يتكلم هاذ اللسون» ولكن كانت فقط لسون اديال السلطة او الطبقات المهيمنة 
ف الامبراطوريات اللى كانت سايدة» فكانت التواليف كتداول فقط ف دايرة حاصرة اديال هاذ 
الطبقات او ماوصلتش لعامة الناس إو إيوا ماوصلتش باش اتساهم ف التحضر العام اديال 
المجتمع او اقتصرت فقط اعلى ما كانت تعتاقد الطبقات الحاكمة أنه ضروري لاستمرار السيادة 
اديالها كما هي. 

هاذ الواقع أدى لتصور أيديولوجي كيحتقر اللسون المتداولة او يعتبرها "عامية" ( 5©/ا3001! 
5 اانانا) أو لسون التوليف او الدرياء اللي هي لسون ميتة» لسون "عالمة" ( 6©5/ا3001! 
85 كحكحتى وَهُموا عامة الناس بأن هاذ الأمر طبيعي مستقل اعلى الإرادة اديال 


الإنسان. هاذ التصور انتج اعليه انحراف اعلى الهدف الحقيقي من تعلم الدريات أو اصبح 
غرض المتعلم ماشي الصناعة او التحضر ولكن البحث اعلى الاندماج ف الدويرة اديال السلطة 
او النبلاء بممارسة الخطابة او الديوانيةء فتم احتقار الصناعة اعلحقاش هي شان العامةء الشي 
اللي أدى لتوقف تحويل قوة الملكة العقلية للفعل» كما عبر اعليها ابن خلدون» اللي تسمح بتطور 
الصنايع اللي تستاجب لحاجيات التحضر. فكانت العاقبة اديال هاذ الانحراف غرق أوروبا ف 
الظلمات لقرون او انهيار كل محاولات التحضر عند المسلمين او تفكك الإمبراطورية اديالهم. 
إلا أنه ف أوروبا بداية من القرن 16 ابداوا المفكرين أو ديراوا اديالهم ايعيقوا بهاذ الانحراف 
أو رجعوا للطريق الصحيح أو والموا التوليف أو التعليم اديال الدريات باللسون الحية اللي هي 
لسون التواصل اليومي اديال المجتمعات اللي عايشين فيها. ف الفرنساوية مثلا ولات لسان 
الدريا بداية القرن 17 » ديكارت مثلا كيبرر التوليف بالفرانساوية عوض اللاتينية بالقول: 
Si j'écris en français, qui est la langue de mon pays, 21110‏ « " 
qu'en latin qui est celle de mes précepteurs, c'est 3 cause que‏ 
j'espêre que tous ceux qui ne se servent que de leur raison‏ 
naturelle toute pure jugeront mieux de mes opinions, que Ceux‏ 

qui ne croient qu'aux livres anciens. »"(4) 


"إلى اكتبت بالفرانساويةء اللي هي اللسان اديال ابلاديء بدل اللاتينية اللي هي اديال 
المعلمين اديالي» اعلحقاش كنتمنى باللي گاع هذوك اللي ما كستخدموا غي المنطق الطبيعي 
اديالهم حورّاوي يحكموا احسن اعلى الأراء اديالي» من هاذوك اللي ما يعتاقدوا غي بالكتوبا 
لقداه" 

هذ اررض لت الانطورويق ازز کا ا ا اور اا مط د اللسون ف هاذ 
القارة. فهاذ التعدد ما عمّر كان معرقل للابتكار أو التطورء و لكن بالعكس كان حافز لنشر 
المعرفة بدون حدود أو ربطها بالازدهار أو التقدم اديال هاذ الشعوب» الشي اللي خلاها تمشي 
ابعيد ف التكنولوجيا المدنية او العسكرية أو تفرض الوجود اديالها اعلى العالم ف الاقتصاد 


أو السياسة. 
في حين اتجمد المخ عند العرب أو ف المناطق اللي هيمنوا فيها رغم "فساد لسان العرب 
اللول" بتعبير ابن خلدون» بينما انساحبت لمصار المسلمة من هاذ المسار او استمروا الناس 


اديالها ف تذوال التعليم أو الدريات باللسون المحلية المتداولة بيناتهم ولربما هاذ الشي اللي 
خلاهم يسترجعوا الإرادة اديال التطور او التحضر نسبيا ابحال ف إيران او توركيا او غير هم. 
بينما استمر الانحطاط عندنا حتى وى اللسان العربي اديال قريش جزء من العقيدة أو واصبح 
ف المخيلة اديال العامة هو الخزان اديال الدريا ابحال شي مخزون امْحجّر ) réservoir‏ 
éءiاأووه)‏ يكفي اتطيح فيه باش تستخرج الكنوز اللي فيه. هاذ العقلية انتج اعليها الاعتقاد 
أن اللي اتمكن من هاذ اللسان اتمكن من اجميع الدريات. هاذ الانحراف اعلى الصواب خلى 
السجع هو المنطق او فن الخطابة هو التحليل الدرياوي المطلوب» الشي اللي كرس الخرافة 
أو الحهل :نين الناين او اقل كل تحاولة ان لحك هاذ الشي نبهوا ليه المفكرين اديال 


المسلمين هاذي اقرون» ف الإمام الغزالي مثلا ف اكتابو "إحياء علوم الدين" ف التقديم 
لأسباب توليفو هاذ الكتاب أنه لاحظ أنه اطغى ف المجتمع هاذ الاعتقاد حيث ايكول (5): 

" ولقد خيلوا إلى الخلق أن لا علم إلا فتوى حكومة تستعين به القضاة على فصل الخصام عند 
تهاوش الطغام» أو جدل يتذرع به طالب المباهاة إلى الغلبة و الإفحام» أو سجع مزخرف 
يتوسل به الواعظ إلى استدراج العوام» إذ لم يروا ما سوى هذه الثلاثة مصيدة للحرام و شبكة 
للحطاء" 

ثم كيكول ف نفس الكتاب (5): 

"فصار يسمى المجادل المتكلم عالما و القاص المزخرف كلامه بالعبارات المسجعة عالماء 
وهذا لأن العوام هم المستمعون إليهم فكان لا يتميز لهم حقيقة العلم من غيره" 

كذلك ابن خلدون انتابه لهاذ المصيبة اللى عمت مجتمعات المسلمين أو نبه ليها ف المقدمة 
اديالو حيث ايكول أو هو ايحاول يفصل المجهود اديالو اللي دارو ف المقدمة المشهورة اللي 
أسس فيها لدرية الاجتماع اعلى فن الخطابة (1): 

" و إعلم أن الكلام في هذا الغرض مستحدث الصنعة غريب الترعة عزيز الفائدة اعثر عليه 
البحث و أدى إليه الغوص و ليس من علم الخطابة إنما هو الأقوال المقنعة النافعة في استمالة 
الجمهور إلى رأي أو صدهم عنه" 

للأسف هاذ التنبيه ما فهموهش العرب ف وقتو أو ما زال ما قادرينش يستوعبوه» بينما شكل 
الإشارة اللي التقطوها ديراوة ف أوروبا أو ابناوا اعليها عصر النهضة اللي وصل أوروبا 
للحضارة اللي وصلت ليها اليوم. 

الدريا إوا ماشي هي اللسان» ولكن كل ما اتطور اللسان او اتمكن مجتمع ماء كل ما اللسان 
كيتطور أو المجتمع كيتحضر أو كيستقرء او اللسان باش يتطور ايخصو ايكون حي يعني 
ايكونوا يهدروا بيه الناس او بيه يتبادلوا المعرفة او ايوطنوا التيكنولوجيا او ايحققوا التحضر. 
فكيساهل ف هاذ الواقع التوليف اعلى الناس او يزداهر الكتاب او الصنايع اللي مرتابطة بيه 
او اتوسع القاعدة اديال القاريين او يتعمق التماسك اديال المجتمع او النظام. أما إلى استمر 
الواقع كما راه حتى اليوم ف المجتمعات اديال العرب فما يحلمش الواحد ان التوليف ف 
الدريات غادي يتطور او اساهم ف التقدم أو أن القراية غادي اتعمم بين الناس أو أن التعليم 
غدي يعطي شي نتيجة لصالح التقدم او الازدهار. 

